**ENTEROVIRUS**

**DESCRIPCIÓ**

Els **enterovirus** són un gènere de virus ARN que circulen àmpliament a la població i afecten milions de persones en tot el món cada any. Aquest gènere inclou més de 100 estereotips diferents i són responsables de quadres diversos, comuns en la població infantil. Majoritàriament produeixen quadres lleus i autolimitats i sovint les infeccions són asimptomàtiques.

Les infeccions per enterovirus es transmeten fonamentalment per via fecal-oral i respiratòria i predominen durant l’estiu i la tardor. Les persones amb infeccions asimptomàtiques també poden excretar el virus.

**SÍMPTOMES**

Aquests virus causen de forma freqüent una malaltia febril inespecífica lleu i autolimitada, produint sovint infeccions asimptomàtiques.

Els símptomes dels quadres que ocasionen més freqüentment poden incloure:

* febre
* secreció nasal, esternuts, tos
* erupcions a la pell
* butllofes a la boca
* malestar general i dolors musculars

Altres quadres que poden causar són: faringitis, símptomes gastrointestinals i meningitis asèptica. En ocasions, s’ha observat l’aparició de quadres neurològics més greus.

**TRACTAMENT**

Les persones amb malaltia lleu causada per enterovirus normalment només necessiten tractament dels símptomes. Generalment, es recuperen completament. No obstant això, algunes malalties causades per enterovirus poden requerir hospitalització i administració del tractament recomanat en cada cas.

**MESURES DE PREVENCIÓ I CONTROL D’ENTEROVIRUS**

És d’especial rellevància el manteniment de mesures higièniques estrictes, amb especial atenció al rentat de mans i higiene dels nens i altres persones infectades i els seus convivents.

* Rentar freqüentment les mans amb aigua i sabó o solucions alcohòliques, especialment després d’anar al lavabo i canviar bolquers.
* Evitar contacte estret amb persones infectades.
* Evitar la transmissió respiratòria cobrint-se en tossir o esternudar amb un mocador d’un sol ús o la part interna del colze, no amb les mans.
* Netejar i desinfectar freqüentment les superfícies que puguin haver estat contaminades.
* Romandre a casa durant la malaltia i evitar que els nens malalts assisteixin a l’escola.

**ON ADREÇAR-VOS**

061 CatSalutRespon (les 24 hores, tots els dies)